Τηλεμετρία-Ψηφιακή Χαρτογραφία-Εκπαίδευση: Δορυφόροι και Ψηφιακή Χαρτογραφία για την απεικόνιση των μετακινήσεων της άγριας ζωής
Creators: name: Κοντογιώργου, Αφεντούλα-Ελένη Κωνσταντίνου
Publisher: name: Aristotle University of Thessaloniki
Year: 2024
Subjects: Τηλεμετρία
Ψηφιακή Χαρτογραφία
άγρια ζωή (Αρκτούρος)
Telemetry
Digital Mapping
wildlife (Arktouros)

description: Η παρούσα διπλωματική εργασία στοχεύει να καταγράψει τις μετακινήσεις της άγριας ζωής πάνω σε ψηφιακό χάρτη και να τον εντάξει στην έρευνα και εκπαίδευση για την αειφορική διατήρηση των οικοσυστημάτων. Πιο συγκεκριμένα, απεικονίζεται η μετακίνηση της καφέ αρκούδας, της οποίας το οικοσύστημα έρχεται πολύ συχνά πλέον σε επαφή ή/και σύγκρουση με τα ανθρώπινα συμφέροντα, για τις ανάγκες εύρεσης τροφής ή λόγω του ότι ο άνθρωπος έχει εισχωρήσει στο περιβάλλον της και έχει δημιουργήσει έργα που διακόπτουν την πορεία της μετακίνησής της. Η πορεία αυτή καταγράφεται μέσω δορυφόρων με τη βοήθεια ενός ειδικού κολάρου που τοποθετείται στο ζώο. Ο πομπός που φέρει το κολάρο επικοινωνεί με δορυφόρους, οι οποίοι καταγράφουν τις γεωγραφικές συντεταγμένες των σημείων που πέρασε το ζώο. Οι δορυφόροι και γενικότερα οι ψηφιακές τεχνολογίες έχουν αποδειχτεί χρήσιμα εργαλεία στην κατανόηση και προστασία της άγριας ζωής. Επιπλέον, παρέχουν ανατροφοδότηση για σκέψη ώστε να ληφθούν καίριες αποφάσεις και να γίνουν ενέργειες, προκειμένου να δημιουργηθεί ένα αρμονικό περιβάλλον διαβίωσης για τους ανθρώπους και την άγρια ζωή. Οι πληροφορίες για την άγρια ζωή και τα δεδομένα για τις γεωγραφικές συντεταγμένες προέκυψαν από την συνεργασία με τον ‘Αρκτούρο’, μια αστική, μη κυβερνητική και μη κερδοσκοπική περιβαλλοντική οργάνωση που στοχεύει στην προστασία της άγριας πανίδας και του φυσικού περιβάλλοντος με ποικίλες δράσεις στην Ελλάδα και το εξωτερικό. Η εργασία καλύπτει την τεχνολογία της Τηλεμετρίας με δορυφόρους (GNSS) και την ψηφιακή χαρτογραφία με τις εφαρμογές QGIS και ArcGIS Online. Τα δεδομένα αυτά και ο ψηφιακός διαδραστικός χάρτης προσφέρονται ως χρήσιμα εφόδια για το αντικείμενο της Περιβαλλοντικής Εκπαίδευσης και συμβάλλουν στη διαθεματική προσέγγιση Γεωγραφίας και Περιβαλλοντικής Εκπαίδευσης.
description: This particular thesis aims to record wildlife movements on a digital map and integrate it into research and education for the sustainable conservation of ecosystems. Specifically, it depicts the movement of brown bears, whose habitat increasingly comes into contact and/or conflict with human interests, either due to the need for food or because humans have encroached upon their environment and created barriers that disrupt their movement. This movement is tracked using satellites with the help of a specialized collar placed on the animal. The collar's transmitter communicates with satellites, which record the geographic coordinates of the points the animal passes through. Satellites and digital technologies, in general, have proven to be useful tools in understanding and protecting wildlife. Additionally, they provide feedback for consideration to make crucial decisions and take actions to create a harmonious environment for both humans and wildlife. Information about wildlife and geographical coordinate data was obtained through collaboration with 'Arktouros' an urban, non-governmental, non-profit environmental organization aiming to protect wildlife and the natural environment through various actions in Greece and abroad. The thesis covers satellite telemetry technology (GNSS) and digital mapping with QGIS and ArcGIS online applications. This data and the digital interactive map are provided as useful resources for Environmental Education and contribute to the interdisciplinary approach of Geography and Environmental Education.